_:n75be0e1882ab4346b887e9a7ff13807dxb0
<http://schema.org/articleBody>
"चित्तौड़गढ़। मुख्यमंत्री अशोक गहलोत के सानिध्य में मंगलवार को निःशुल्क अन्नपूर्णा फूड पैकेट वितरण योजना के शुभारम्भ का राज्य स्तरीय समारोह जयपुर में आयोजित किया गया। इसके समानान्तर जिला स्तर पर इस कार्यक्रम का आयोजन एवं लाइव प्रसारण इंदिरा प्रियदर्शिनी ऑडिटोरियम में किया गया। जहां राजस्थान प्रोन्नति प्राधिकरण अध्यक्ष सुरेंद्र सिंह जाड़ावत और जिला कलक्टर पीयूष समारिया ने लाभार्थियों को अन्नपूर्णा फूड पैकेट प्रदान किए। रसद विभाग की प्रवर्तन निरीक्षक पिंकी स्वर्णकार ने बताया कि जिले में अंत्योदय केटेगरी के 27 हजार 485 तथा पीएचएच केटेगरी के 2 लाख 33 हजार 912 लाभार्थियों सहित कुल 2 लाख 61 हजार 397 लाभार्थियों को अन्नपूर्णा फूड पैकेट का वितरण शुरू हो गया है। फूड पैकेट में एक-एक किलो दाल, चीनी, नमक, 1 लीटर खाद्य तेल, 100 ग्राम मिर्च पाउडर, 100 ग्राम धनिया पाउडर तथा 50 ग्राम हल्दी पाउडर दिया जा रहा हैं। कार्यक्रम में मुख्यमन्त्री योजना के लाभार्थियों से जिला मुख्यालय पर आयोजित कार्यक्रम में वीसी के माध्यम से जुड़ें। उन्होंने निःशुल्क अन्नपूर्णा फूड पैकेट वितरण योजना के लाभान्वितों से चर्चा की एवं सरकार की योजनाओं के संबंध में विस्तार पूर्वक बातचीत की।  जिला स्तरीय कार्यक्रम में सभापति संदीप शर्मा, अति कलक्टर अभिषेक गोयल, उपखंड अधिकारी रामचंद्र खटीक, आयुक्त रविंद्र सिंह यादव के साथ ही जनप्रतिनिधि, अधिकारी एवं योजना के लाभार्थी उपस्थित रहे। "
<https://bhilwarahalchal.com/Free-Annapurna-Food-Packet-Distribution-Scheme-262608>